
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 415 


29 Απριλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται επί της οδού Τιθορέας του εγκεκριμένου ρυμο¬ 
τομικού σχεδίου του δήμου Τιθορέας (Ν. Φθιώτι¬ 
δας) και καθορισμός ειδικών όρων και περιορισμών 

δόμησης αυτού. 1 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου δήμου Γλυ¬ 
φάδας (Ν. Αττικής) επί της Λεωφόρου Ποσειδώνος 
και της οδού Π. Μπακογιάννη, και καθορισμός 

όρων και περιορισμών δόμησης αυτού. 2 

Κήρυξη αναδασωτέας δημόσιας δασικής έκτασης συ¬ 
νολικού εμβαδού πέντε στρεμμάτων (5.000 τ.μ.) 
στην θέση «Κορυφή» περιοχής του χωριού Αφρά- 
των Δήμου Κολυμβαρίου επαρχίας Κισάμου Νομού 
Χανίων. 3 


ΑΠΟΦΑΣΕΙ Σ 

Αριθ. 14077 (1) 

Χαρακτηρισμός ως διατηρητέου κτιρίου που βρίσκεται 
επί της οδού Τ ιθορέας του εγκεκριμένου ρυ μοτομικού 
σχεδίου του δήμου Τιθορέας (Ν. Φθιώτιδας) και καθο¬ 
ρισμός ειδικών όρων και περιορισμών δόμησης αυτού. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τος της από 14/24.7.1999-Δ" 580), 
όπως αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 1577/ 
1985 «Γενικός Οικοδομικός Κανονισμός» και άλλες πολε- 
οδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε μετηνπαρ. 2ατου άρθρου 1 του Ν. 2469/ 
1997 (Α' 38). 


3. Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 28/ 
28.1.1993 «Καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες δια- 
νομαρχιακού επιπέδου του Υπουργείου Περιβάλλοντος, 
Χωροταξίας και Δημοσίων Έργων» Α' 9). 

5. Την από 25.9.2002 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Τις από 18.11.2002 αντιρρήσεις των ενδιαφερομένων 
ιδιοκτητών του κτιρίου Μαρίας και Ασημίνας Μαντά (αρ. 
πρ. ΥΠΕΧΩΔΕ 25644/10794/18.11.2002) καθώς και το αρ. 
πρ. 3661/1.11.2002 έγγραφο του δήμου Τιθορέας. 

7. Τις από 3.12.2002 παρατηρήσεις της Δ/νσης Πολεο- 
δομικού Σχεδιασμού - Τμήμα παραδοσιακών οικισμών επί 
των ανωτέρω αντιρρήσεων των ενδιαφερομένων και του 
δήμου Τιθορέας. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το διόροφο κτίριο που 
βρίσκεται επί της οδού Τ ιθορέας εντός του εγκεκριμένου 
ρυμοτομικού σχεδίου του δήμου Τιθορέας (Ν. Φθιώτι¬ 
δας), φερόμενο ως ιδιοκτησία των Μαρίας και Ασημίνας 
Μαντά, όπως αυτό φαίνεται με μαύρη διαγράμμιση στο 
σχετικό πρωτότυπο διάγραμμα σε κλίμακα 1:100 που θε¬ 
ωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 14077/2003 πράξη του και 
που αντίτυπότου σε φωτοσμίκρυνση δημοσιεύεται με την 
παρούσα απόφαση. 

2. Διατηρητέο χαρακτηρίζεται το αρχικό κτίριο καθώς 
και οι εναρμονιζόμενες με αυτό μεταγενέστερες προσθή¬ 
κες όχι όμως και τα πάσης φύσεως καθ’ ύψος ή κατ’ επέ¬ 
κταση υπάρχοντα προσκτίσματα, που αλλοιώνουν το αρ¬ 
χικό κτίριο. Ο καθορισμός των προσκτισμάτων που αλλοι¬ 
ώνουν το αρχικό κτίριο πραγματοποιείται από την 
αρμόδια Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


3. Απαγορεύεται κάθε αφαίρεση,αλλοίωση ή καταστρο¬ 
φή τόσο των επι μέρους αρχιτεκτονικών ή καλλιτεχνικών 
και διακοσμητικών στοιχείων του χαρακτηριζόμενου ως 
διατηρητέου κτιρίου, όσο και του ίδιου του κτιρίου συνολι¬ 
κά, πλην εκείνων των στοιχείων ή προσκτισμάτων για τα 
οποία η ΕΠΑΕ έχει γνωμοδότησει για την αφαίρεσή τους. 

4. Επιτρέπεται η επισκευή,ο εκσυγχρονισμός των εγκα¬ 
ταστάσεων, η ενίσχυση στον φέροντα οργανισμό του χα¬ 
ρακτηριζόμενου ως διατηρητέου κτιρίου καθώς και επεμ¬ 
βάσεις για λόγους λειτουργικούς, εφόσον δεν αλλοιώνε¬ 
ται ο αρχιτεκτονικός του χαρακτήρας και δεν θίγονται τα 
διατηρητέα στοιχεία του. 

5. Δεν επιτρέπεται η τοποθέτηση φωτεινών ή μή επι¬ 
γραφών και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών μικρών διαστάσε¬ 
ων που πληροφορούν για τη χρήση των χώρων του κτιρίου. 

6. Αιτήσεις για προσθήκη στο διατηρητέο κτίριο απο- 


στέλλονται από την πολεοδομική υπηρεσία, με γνώμη της 
ΕΠΑΕ, στην αρμόδια υπηρεσία του Υπουργείου Περιβάλ¬ 
λοντος Χωροταξίας και Δημοσίων Έργων, για ειδική ρύθ¬ 
μιση σύμφωνα με τις διατάξεις της παρ. 2 του άρθρου 4 
του Ν. 1577/85 «ΓΟΚ» όπως ισχύει, εφόσον δεν παραβλά¬ 
πτεται το διατηρητέο κτίριο και ο χώρος που το περιβάλλει. 

7. Για οποιαδήποτε επέμβαση στο εσωτερικό ή εξωτε¬ 
ρικό του διατηρητέου κτιρίου και για την τοποθέτηση επι¬ 
γραφών απαιτείται έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 





0<5θ 9 


τιΌορελι: ηη. ο.οο μ. 


•ίμακα: ή ; 4 ΟΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 14658 ( 2 ) 

Χαρακτηρισμός ως διατηρητέου του κτιρίου που βρίσκε¬ 
ται εντός του ρυμοτομικού σχεδίου δήμου Γλυφάδας 
(Ν. Αττικής) επί της Λεωφόρου Ποσειδώνος και της 
οδού Π. Μπακογιάννη, και καθορισμός όρων και πε¬ 
ριορισμών δόμησης αυτού. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τος της από 14/24.7.1999 - Δ' 580), 
όπως αντικαταοτάθηκε μετηνπαρ. 2του άρθρου 3του Ν. 
2831/2000 «Τροποποίηση των διατάξεων του Ν. 1577/ 
1985 «Γενικός Οικοδομικός Κανονισμός» και άλλες πολε- 
οδομικές διατάξεις (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α 154) και 
τροποποιήθηκε μετηνπαρ. 2ατου άρθρου 1 του Ν. 2469/ 
1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλοντος 
Χωροταξίας και Δημοσίων Έργων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 3.12.2002 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 6.12.2002 (αριθ. πρωτ. ΥΠΕΧΩΔΕ 28508/ 
11945/2002) σύμφωνη γνώμη της ενδιαφερομένης. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου δήμου Γλυφάδας επί 
της Λεωφόρου Ποσειδώνος (Βασ. Γεωργίου Β) αρ. 64 και 
Παύλου Μπακογιάννη, φερόμενο ως ιδιοκτησία Ουρα¬ 
νίας Μπένου, όπως φαίνεται με μαύρη σκιαγράφιση εντός 
κύκλου στο σχετικό πρωτότυπο διάγραμμα σε κλίμακα 
1:5000 που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 14658/2003 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 


2. Ως διατηρητέο κτίριο χαρακτηρίζεται το αρχικό εκά- 
στοτε κτίριο καθώς και οι εναρμονιζόμενες με αυτό μετα¬ 
γενέστερες προσθήκες όχι όμως και τα πάσης φύσεως 
καθ’ύψος ή κατ’ επέκταση υπάρχοντα προσκτίσματα, που 
αλλοιώνουν το αρχικό κτίριο. Ο καθορισμός των προσκτι- 
σμάτων που αλλοιώνουν το αρχικό κτίριο πραγματοποιεί¬ 
ται από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή τόσο των 
επί μέρους αρχιτεκτονικών ή καλλιτεχνικών και διακοσμη- 
τικών στοιχείων του, όσο και του κτιρίου συνολικά, πλην 
των προσκτισμάτων ή των στοιχείων του κτιρίου για τα 
οποία η ΕΠΑΕ έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό καθώς 
και επεμβάσεις για λόγους λειτουργικούς του διατηρητέ¬ 
ου κτιρίου με τρόπους που συντείνουν στην αποκατάστα¬ 
ση του αρχικού κτιρίου (στο τυπολογικό, μορφολογικό 
και κατασκευαστικό επίπεδο), γίνονται κατά τρόπο συμ¬ 
βατό με την κατασκευαστική δομή και τεχνική του κτιρίου, 
και εφόσον δεν αλλοιώνεται ο αρχιτεκτονικός χαρακτή¬ 
ρας του και δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών μικρών διαστάσε¬ 
ων που πληροφορούν γιατην χρήση τωνχώρωντου κτιρίου. 

6α. Αιτήσεις για προσθήκη στο διατηρητέο κτίριο απο- 
στέλλονται από την Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων με γνώμη της ΕΠΑΕ για ειδικές ρυθ¬ 
μίσεις σύμφωνα με τις διατάξεις του άρθρου 3 παρ. 2 του 
Ν. 2831/00 (Α' 140), εφόσον δεν παραβλάπτεται το διατη¬ 
ρητέο κτίριο και ο χώρος που το περιβάλλει. 

6β. Κατ’ εξαίρεση από το προηγούμενο εδάφιο και με 
σύμφωνη γνώμη της ΕΠΑΕ επιτρέπονται προσθήκες πε¬ 
ριορισμένων διαστάσεων κατ’ επέκταση του διατηρητέου 
κτιρίου, εφόσον κριθούν απαραίτητες για τη λειτουργική 
εξυπηρέτηση του κτιρίου, σύμφωνα με τις ισχύουσες πο- 
λεοδομικές διατάξεις και εφόσον δεν παραβλάπτεται το 
διατηρητέο κτίριο και ο χώρος που το περιβάλλει. 

7. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου, καθώς και γιατην τοποθέ¬ 
τηση επιγραφών απαιτείται έγκριση της Ε.Π.Α.Ε. 

8. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 1347/11.3.2003 ( 3 ) 

Κήρυξη αναδασωτέας δημόσιας δασικής έκτασης συνο¬ 
λικού εμβαδού πέντε στρεμμάτων (5.000 τ.μ.) στην θέ¬ 
ση «Κορυφή» περιοχής του χωριού Αφράτων Δήμου 
Κολυμβαρίου επαρχίας Κισάμου Νομού Χανίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 3200/55 περί Διοικητικής Αποκέ¬ 
ντρωσης, όπως τροποποιήθηκαν και συμπληρώθηκαν με¬ 
ταγενέστερα με τις διατάξεις του Ν. 2503/1997. 

2. Τις διατάξεις του άρθρου 117 παράγρ. 3 του Συντάγ¬ 
ματος των Ελλήνων. 

3. Τις διατάξεις του Ν. 998/1979 περί προστασίας των 
δασών κ.λπ. και ειδικότερα του άρθρου 41 παρ. 1. και του 
άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980 και 

β) 182447/3049/24.9.1980. 

5. Την 1346/11.3.2003 εισηγητική έκθεση της Δ/νσης 
Δασών Χανίων με την οποία προτείνεται να κηρυχθεί ανα¬ 
δασωτέα έκταση συνολικού εμβαδού πέντε στρεμμάτων 
(5.000 τ.μ.) στην θέση «Κορυφή» περιοχής του χωριού 
Αφράτα του Δήμου Κολυμβαρίου επαρχίας Κισάμου Νο¬ 


μού Χανίων η οποία εκχερσώθηκε παρανόμως και άνευ 
αδείας της αρμοδίας Δασικής Αρχής, αποφασίζουμε: 

Κηρύσσουμε αναδασωτέα την παρανόμως και άνευ 
αδείας της αρμοδίας δασικής Αρχής εκχερσωμένη δημό¬ 
σια δασική έκταση συνολικού εμβαδού πέντε στρεμμά¬ 
των (5.000 τ.μ.) στην θέση «Κορυφή» περιοχής του χωρι¬ 
ού Αφράτα του Δήμου Κολυμβαρίου επαρχίας Κισάμου 
Νομού Χανίων Νομού Χανίων. 

Η αναδασωτέα έκταση απεικονίζεται κατά θέση, σχήμα 
και μέγεθος στο τοπογραφικό διάγραμμα κλίμακας 
1:5000, το οποίο είναι θεωρημένο από τον Δ/ντή Δασών 
Χανίων και προσαρτημένο στην παρούσα απόφασή μας. 

Ο σκοπός για τον οποίο κηρύσσεται αναδασωτέα η έκτα¬ 
ση αυτή είναι η διατήρηση του δασικού χαρακτήρα αυτής, 
η αποκατάσταση με φυσική αναγέννηση της εκχερσωθεί- 
σας αυτοφυούς δασικής βλαστήσεως από σχίνο, ασπάλα¬ 
θο και αγριοχαρουπιά και χορολιβαδικής από αστιβίδα, 
λαδανιά και φλόμο και ο αποκλεισμός της αυθαιρέτου και 
παρανόμου αλλαγής χρήσεως της εκτάσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 11 Μαρτίου 2003 
Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΤΖΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΠΕΡΙΦΕΡΕΙΑ ΚΡΗ 

Δ/ΝΣΗ ΔΑζΩΝ ΧΑΓ 

ΤΟΠΟΓΡΑΦΙΚΟ ΔΙΑΓΡΑΜΜΑ 

Κλίμακα; 1:5000 

Εκχερσωμένης δασικής έκτασης συνολικού εμβαδού πέντε 
στρεμμάτων (5.000 τ.μ.). σττ| θέση «Κορυφή» δ.δ. Αφράτων 
Δήμου Κολιιμβαρίου Ν. Χανιών. Το παρόν ανήκει στην υπ' 
αριθμ. 1 !τ5γ;.? 3... απόφαση του κ. Γενικού Γραμματέα 
Περιφέρειας Κρήτης περί κηρύξεώς της ως αναδασωτέας. 


Η ΣίΑτάκτης / 


-Αρηφσ) Λουπακη ΐ^ ! 
Δασοπόνος χ-' 

ΘΕΩΡΗΘΗΚΕ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































